
PËR PËRCAKTIMIN E KRITEREVE E TË PROCEDURAVE TË SHITJES SË TROJEVE NË PËRDORIM, SIPËRFAQE TË DOMOSDOSHME, DHE TROJEVE SHTESË FUNKSIONALE TË NDËRMARRJEVE SHOQËRIVE TREGTARE, TË OBJEKTEVE SHTETËRORE TË VEÇUARA, TË PRIVATIZUARA, TË OBJEKTEVE APO NDËRTESAVE TË SHITURA TË ISH-KOOPERATIVAVE BUJQËSORE, SI DHE TË NDËRTESAVE TË NDËRTUARA  NË BAZË TË LEJEVE TË NDËRTIMIT  

Në mbështetje të nenit 100 të Kushtetutës, të ligjit nr. 9967, datë 24.7.2008, “Për miratimin e aktit normativ, me fuqinë e ligjit, nr. 4, datë 9.7.2008, “Për privatizimin dhe dhënien në përdorim të shoqërive tregtare dhe institucioneve shtetërore, të ndërmarrjeve apo objekteve të veçanta, mjeteve kryesore dhe mjeteve të xhiros të këtyre ndërmarrjeve”, të ligjit nr. 10270, datë 22.4.2010, “Për të drejtën e privatizimit të truallit shtetëror në përdorim dhe për taksën mbi të drejtën e përdorimit të tij”, si dhe të neneve 3 e 4 të ligjit nr. 7980, datë 27.9.1995, “Për shitblerjen e trojeve”, me propozimin e ministrit të Financave, Këshilli i Ministrave

VENDOSI:

I. PROCEDURAT E SHITJES SË TRUALLIT NË PËRDORIM, SIPËRFAQE TË DOMOSDOSHME, TË NDËRMARRJEVE DHE OBJEKTEVE SHTETËRORE,  TË VEÇUARA, TË PRIVATIZUARA, TË OBJEKTEVE APO NDËRTESAVE TË SHITURA TË ISH-KOOPERATIVAVE BUJQËSORE, SI DHE TË NDËRTESAVE TË NDËRTUARA NË BAZË TË LEJEVE TË NDËRTIMIT 
1. Me “truall, sipërfaqe e domosdoshme” nënkuptohen sipërfaqet e truallit të përcaktuara në genplanin dhe dokumentacionin në momentin e privatizimit të ndërmarrjeve apo objekteve, ku përfshihet sipërfaqja nën objekt dhe sipërfaqja funksionale, nëse ka, si dhe sipërfaqet e truallit sipas genplanit dhe dokumentacionit të dhënies së lejes së ndërtimit, në të cilat janë përcaktuar sipërfaqja e objektit apo e sheshit të ndërtimit.
2. Shitja e truallit të pashitur, sipërfaqe e domosdoshme të ndërmarrjeve dhe objekteve shtetërore, të privatizuara nga ish-Agjencia Kombëtare e Privatizimit, degët e saj në rrethe, nga ish-Agjencia Qendrore e Ristrukturimit dhe Privatizimit të Ndërmarrjeve Bujqësore, me degët e saj në rrethe, të bëhet, në përputhje me këtë vendim, nga Drejtoria e Drejtimit të Pronës Publike, në Ministrinë e Financave, sipas genplanit dhe dokumentacionit në momentin e privatizimit të tyre. Kjo drejtori kryen edhe shitjen e trojeve të ndërmarrjeve e objekteve të tjera shtetërore, të privatizuara para krijimit të këtyre agjencive, si dhe të truallit të ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, sipas genplaneve dhe dokumentacionit në kohën e lëshimit të lejes së ndërtimit, në të cilin janë përcaktuar objekti apo sheshi i ndërtimit, si dhe trojet e objekteve apo ndërtesave të shitura, ish-pronë e ish-kooperativave bujqësore.
3. Personi fizik apo juridik privat, i cili do të blejë truallin e ndërmarrjes ose të objekteve që janë privatizuar më parë apo ndërtuar sipas lejeve të ndërtimit, si dhe trojet e objekteve apo ndërtesave, ish-pronë e ish-kooperativave bujqësore, në përputhje me përcaktimet e këtij vendimi, duhet të paraqesë në dy kopje, në Ministrinë e Financave, për Drejtorinë e Drejtimit të Pronës Publike, dokumentet e mëposhtme:
a) Kërkesën, me shkrim, për blerje të truallit;
b) Vërtetimin hipotekor apo kartelën e pasurisë, për objektin apo objektet që ka në pronësi, të lëshuar nga zyra vendore e regjistrimit të pasurive të paluajtshme, së bashku me hartën treguese të pasurive të paluajtshme, të  përditësuar, jo më vonë se 15 (pesëmbëdhjetë) ditë nga data e paraqitjes së kërkesës;
c) Kopjen e noterizuar të kontratës së shitjes së objektit apo të ndërmarrjes, lëshuar nga ish-Agjencia Kombëtare e Privatizimit, ish-Agjencia Qendrore e Ristrukturimit dhe Privatizimit të Ndërmarrjeve Bujqësore dhe nga ndërmarrjet përkatëse, përpara krijimit të agjencive, si dhe fotokopjen e noterizuar të genplanit ose të planimetrisë së objektit apo të ndërmarrjes (në çastin e privatizimit);
ç) Kopjen e noterizuar të lejes së ndërtimit, genplanin e miratuar sipas lejes së ndërtimit, për rastet e objekteve të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim; 
d) Kopjen e noterizuar të kontratës së blerjes, bashkë me genplanin përkatës për objektet apo ndërtesat, ish-pronë e ish-kooperativave bujqësore; 
dh) Deklaratën noteriale në 2 (dy) kopje origjinale, që vërteton se nuk ka konflikt me të tretët;
e) Vërtetim nga organet e pushtetit vendor për pagesën e qirasë së truallit në përdorim nga data e lidhjes së kontratës së shitjes apo dhënies së lejes së ndërtimit deri më datën 7.6.2010;
ë) Vërtetim nga zyrat rajonale tatimore për pagesën e taksës së përdorimit të truallit nga data 7.6.2010 deri në momentin e paraqitjes së kërkesës për blerjen e truallit.
4. Drejtoria e Drejtimit të Pronës Publike, në Ministrinë e Financave, kërkon pranë Agjencisë së Kthimit dhe Kompensimit të Pronave dhe zyrës përkatëse vendore të regjistrimit të pasurive të paluajtshme konfirmim për statusin e truallit, çmimin përkatës të shitjes, të përcaktuar në hartën e vlerës, dhe hartën treguese, me të dhënat e nevojshme gjeografike për zonën përkatëse, brenda afateve të mëposhtme:
a) brenda 10 (dhjetë) ditëve nga data e paraqitjes së kërkesës së përcaktuar në shkronjën “a” të pikës 3 të këtij vendimi, për rastet kur privatizimet janë kryer nga ish-Agjencia Kombëtare e Privatizimit dhe degët e saj në rrethe, nëse dosja e privatizimit gjendet e rregullt, si dhe nëse dokumentacioni i dorëzuar nga ana e kërkuesit është në përputhje me pikën 3 të kreut I të këtij vendimi. 
b) brenda 10 (dhjetë) ditëve nga data e mbërritjes, përkatësisht, të dokumentacionit të privatizimit, nga drejtoritë rajonale të Bujqësisë, për privatizimet e kryera nga ish-Agjencia Qendrore e Ristrukturimit të Ndërmarrjeve Bujqësore, të dokumentacionit të dhënies së lejes së ndërtimit nga organet e pushtetit vendor dhe të dokumentacionit të objekteve apo ndërtesave të ish-kooperativave bujqësore. 
5. Agjencia e Kthimit dhe Kompensimit të Pronave i kthen përgjigje Drejtorisë së Drejtimit të Pronës Publike, në Ministrinë e Financave, brenda 10 (dhjetë) ditëve nga data e marrjes së kërkesës. Ndërsa, zyrat vendore të regjistrimit të pasurive të paluajtshme, brenda 10 (dhjetë) ditëve nga data e marrjes së kërkesës nga Drejtoria e Drejtimit të Pronës Publike, në Ministrinë e Financave, i përcjellin kësaj drejtorie hartën treguese përkatëse, me të dhënat e nevojshme gjeografike dhe statusin e truallit që kërkohet të privatizohet.
6. Drejtoria e Drejtimit të Pronës Publike, në Ministrinë e Financave, kryen shitjen e truallit dhe lidhjen e kontratës vetëm në rastet kur trualli ka pronar shtetin, pavarësisht nëse për truallin në fjalë ka vendim për njohje nga komisionet e kthimit dhe kompensimit të pronave ish-pronarëve apo Agjencia e Kthimit dhe Kompensimit të Pronave. 
7. Organet e qeverisjes vendore apo çdo organ tjetër shtetëror në territorin e të cilit ndodhet objekti, brenda 10 (dhjetë) ditëve nga data e marrjes së kërkesës nga Drejtoria e Drejtimit të Pronës Publike, në Ministrinë e Financave, i përcjellin kësaj drejtorie, përkatësisht, vërtetimin që subjekti kërkues ka paguar qiranë e truallit nga data e lidhjes së kontratës së shitjes së objektit deri në datën 7.6.2010, si dhe koeficientin e bashkëpronësisë për objektet me dy a më shumë kate. Drejtoritë rajonale tatimore, brenda 10 (dhjetë) ditëve nga data e marrjes së kërkesës nga Drejtoria e Drejtimit të Pronës Publike, në Ministrinë e Financave, duhet të konfirmojnë pagesën për taksën e përdorimit të truallit nga data 7.6.2010 deri në momentin e paraqitjes së kërkesës për blerjen e truallit.
8. Vlera e qirasë së tokës, e arkëtuar pranë organeve të qeverisjes vendore apo organeve të tjera shtetërore me të cilat subjektet kanë lidhur kontratë qiraje, ndahet, si më poshtë vijon:
- 70% për buxhetin e shtetit;
- 30% për organin e qeverisjes vendore apo organin shtetëror përkatës.
9. Drejtoria e Drejtimit të Pronës Publike, në Ministrinë e Financave, pas marrjes së dokumentacionit të nevojshëm nga organet e qeverisjes vendore, Agjencia e Kthimit dhe Kompensimit të Pronave, zyra vendore e regjistrimit të pasurive të paluajtshme, drejtoritë rajonale të bujqësisë dhe arkivat shtetërore vendore, njofton kërkuesin për t’u paraqitur pranë këtij institucioni, ku do të marrë informacion për vlerën e truallit që ai kërkon të privatizojë, si dhe për marrjen e autorizimit për pagesën e vlerës së truallit. Pagesa kryhet vetëm me lekë, brenda 30 (tridhjetë) ditëve nga data e lëshimit të autorizimit. 
Të ardhurat e mbledhura nga procesi i privatizimit apo i shitjes së truallit shtetëror kalojnë 75 për qind në buxhetin e shtetit dhe 25 për qind në buxhetin e njësisë së qeverisjes vendore.
10. Kur objekti është me dy a më shumë kate dhe në të ka disa pronarë, atëherë shitja e truallit të bëhet në bashkëpronësi, sipas pjesëve takuese. 
11. Në rastet kur në Drejtorinë e Drejtimit të Pronës Publike, në Ministrinë e Financave, mungon dosja e privatizimit të objektit, genplani, akti i dorëzimit apo dokumente të tjera të momentit të privatizimit, për arsye objektive, kopja e dosjes së vlerësimit e konfirmuar (privatizimit apo dokumentacionit që i mungon dosjes) të objektit ose ndërmarrjes do të kërkohet në degët e shoqërive publike, zyrat vendore të regjistrimit të pasurive të paluajtshme, në juridiksionin e të cilave ndodhet objekti, Drejtorinë e Përgjithshme të Arkivave ose Arkivin Shtetëror Vendor, arkivat noterialë, apo çdo institucion tjetër ku janë të depozituara dokumentacionet përkatëse për këto objekte. Po kështu, do të veprohet edhe për dokumentacionin e dhënies së lejes së ndërtimit, genplanit të miratuar sipas lejes së ndërtimit, për rastet e ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, si dhe të objekteve apo ndërtesave, ish-pronë e ish-kooperativave bujqësore. 
12.	Për rastet kur mungon vetëm genplani për objektet, sipas përcaktimit në pikën 2 të kreut I të këtij vendimi, atëherë, mbi bazën e dosjes së privatizimit apo të lejes së ndërtimit, subjektit që ka në pronësi objektin, i kërkohet plotësimi me genplan, të hartuar nga një ekspert i licencuar, i sipërfaqes së truallit sipas dosjes përkatëse të privatizimit apo ndërtimit. 
13.	Ky vendim nuk zbatohet për procedurat e vlerësimit të truallit të objekteve apo ndërmarrjeve, dokumentacioni i të cilave ndodhet në Drejtorinë e Drejtimit të Pronës Publike, në Ministrinë e Financave.


II. PROCEDURAT PËR SHITJEN E TROJEVE SHTESË FUNKSIONALE, TË NDËRMARRJEVE, SHOQËRIVE APO TË OBJEKTEVE TË VEÇUARA SHTETËRORE, TË PRIVATIZUARA, DHE TË NDËRTESAVE TË NDËRTUARA MBI BAZËN E LEJEVE TË NDËRTIMIT, TË LËSHUARA NGA ORGANET E QEVERISJES VENDORE PAS DATËS 10.8.1991 E NË VAZHDIM
1. Me “truall shtesë funksional” për ndërmarrjet, objektet e veçuara të privatizuara dhe ndërtesat e ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, sipas këtij vendimi, nënkuptohet trualli që kërkohet nga pronarët e ndërmarrjeve, të objekteve të privatizuara prej tyre dhe të ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, për zgjerim, shërbime apo ristrukturim të veprimtarisë dhe që, në bazë të rregullave urbanistike, janë të konfirmuara nga zyrat e urbanistikës në prefekturën e qarkut përkatës. 
2. Drejtoria e Drejtimit të Pronës Publike, në Ministrinë e Financave, kryen procedurën e shitjes së trojeve shtesë funksionale të ndërmarrjeve shtetërore, të objekteve të veçuara të privatizuara nga ish-Agjencia Kombëtare e Privatizimit, ish-Agjencia Qendrore e Ristrukturimit të Ndërmarrjeve Bujqësore, ish-Drejtoria e Administrimit dhe Shitjes së Pronave Publike, Drejtoria e Drejtimit të Pronës Publike, në Ministrinë e Financave, si dhe të ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, të cilat kanë në pronësi sipërfaqen e truallit, sipërfaqe e domosdoshme.
3. Kërkesa për kryerjen e procedurave të shitjes së trojeve shtesë funksionale në favor të subjekteve që kanë privatizuar ndërmarrje, objekte të veçuara apo ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, të përcaktuar në këtë vendim, paraqitet nga kërkuesit pranë Drejtorisë së Drejtimit të Pronës Publike, në Ministrinë e Financave, sipas përcaktimit në pikën 3 të kreut I të këtij vendimi, së bashku me kopjen e noterizuar të kontratës së blerjes së truallit sipërfaqe e domosdoshme dhe genplanin e sipërfaqes së kërkuar për t’u blerë, të përgatitur nga ekspertë të licencuar.
4. Drejtoria e Drejtimit të Pronës Publike, në Ministrinë e Financave, nëse konstaton se dokumentacioni i depozituar është në përputhje me pikën 3 të kreut II të këtij vendimi, brenda 10 (dhjetë) ditëve nga data e mbërritjes së kërkesës, i kërkon Agjencisë së Kthimit dhe Kompensimit të Pronave dhe zyrës vendore të regjistrimit të pasurive të paluajtshme konfirmim për çmimin përkatës të shitjes, të përcaktuar në hartën e vlerës, dhe statusin e truallit në zonën përkatëse.
 Agjencia e Kthimit dhe Kompensimit të Pronave dhe zyra vendore e regjistrimit të pasurive të paluajtshme, brenda 10 (dhjetë) ditëve nga data e marrjes në dorëzim të kërkesës nga Drejtoria e Drejtimit të Pronës Publike, në Ministrinë e Financave, kryejnë verifikimin e hollësishëm të këtij dokumentacioni, për të vërtetuar se trualli që kërkohet të shitet nuk është i kthyer me vendim të Komisionit të Kthimit dhe Kompensimit të Pronave dhe është në pronësi të shtetit, si dhe konfirmon çmimin e përllogaritur të sipërfaqes së truallit që do të shitet, sipas hartës së vlerës. Zyra vendore e regjistrimit të pasurive të paluajtshme konfirmon statusin juridik të truallit dhe hartën treguese me të dhënat e nevojshme gjeografike.
5. Dokumentacioni dhe sipërfaqet e truallit shtesë funksional për ndërmarrjet, objektet e veçuara shtetërore të privatizuara dhe ndërtesave të ndërtuara në bazë të lejeve të ndërtimit, të lëshuara nga organet e qeverisjes vendore pas datës 10.8.1991 e në vazhdim, verifikohen dhe konfirmohen nga një komision, i cili ka në përbërje përfaqësues nga Drejtoria e Drejtimit të Pronës Publike, në Ministrinë e Financave, nga prefektura e qarkut përkatës (punonjësi i zyrës së urbanistikës) dhe nga zyra vendore e regjistrimit të pasurive të paluajtshme. Sipërfaqja e truallit shtesë që përfitohet nga subjektet kërkuese duhet të jetë në përputhje me masën e përcaktuar në tabelën që i bashkëlidhet këtij vendimi. Në këtë komision, nga ana e përfaqësuesve të zyrës vendore të regjistrimit të pasurive të paluajtshme dhe përfaqësuesit të prefektit të qarkut duhet të konfirmohet dhe të garantohet se trualli shtesë funksional që kërkohet të privatizohet është pasuri shtetërore dhe i patransferuar në inventarin e njësive të qeverisjes vendore, në bazë të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar. 
6. Komisioni i ngritur sipas pikës 5 të kreut II të këtij vendimi, pas verifikimit të dokumentacionit dhe të sipërfaqes së truallit shtesë funksional, të kërkuar, mban procesverbal për çdo rast dhe nënshkruan genplanin që i përket sipërfaqes së truallit shtesë.
7. Shitja e truallit shtesë funksional kryhet vetëm me lekë dhe të ardhurat e realizuara nga kjo shitje kalojnë 100 % në buxhetin e shtetit.
8. Kalimi i pronësisë së sipërfaqes së truallit shtesë funksional bëhet nëpërmjet kontratës së shitjes, e cila nënshkruhet nga drejtori i Drejtorisë së Drejtimit të Pronës Publike, në Ministrinë e Financave, dhe blerësi, pas kryerjes së pagesës së plotë të vlerës së truallit, të përcaktuar në autorizimin për kalimin e pronësisë. 
III. DISPOZITA TË FUNDIT
1. Vendimi nr. 738, datë 8.9.2010, i Këshillit të Ministrave, “Për përcaktimin e kritereve dhe të procedurave të shitjes së trojeve në përdorim, sipërfaqe të domosdoshme dhe shtesë funksionale të ndërmarrjeve shoqërive apo të objekteve shtetërore, të veçuara të privatizuara, dhe të ndërtesave të ndërtuara në bazë të lejeve të ndërtimit”, shfuqizohet.


2. Ngarkohen Ministria e Financave, Ministria e Punëve të Brendshme dhe Ministria e Drejtësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama
Fletore Zyrtare nr.103, datë 7 korrik 2014

SASIA E SIPËRFAQES SHTESË QË MUND TË PËRFTOJNË SUBJEKTET PËR OBJEKTE TË VEÇUARA TË PRIVATIZUARA DHE PËR NDËRTESAT E NDËRTUARA MBI BAZËN E LEJEVE TË NDËRTIMIT

	Sipërfaqja e objekteve të privatizuara (nën objekt + funksionale)
	Shtesa e sipërfaqeve

	Sipërfaqet 1 m2 deri në 50 m2
	Deri në 150 m2

	Sipërfaqet nga 51 m2 deri në 100 m2
	Deri në 200 m2

	Sipërfaqet nga 101 m2-500 m2
	Deri në 400 m2

	Sipërfaqet nga 501 m2-1000 m2
	Deri në 600 m2

	Sipërfaqet nga 1001 m2-5000 m2
	Deri në 2500 m2

	Sipërfaqet mbi 5000 m2
	Deri në 5000 m2

	
	




VENDIM
Nr. 414, datë 25.6.2014 

PËR NJË SHTESË FONDI NË BUXHETIN E VITIT 2014, MIRATUAR PËR MinistriNë E financave

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13 të ligjit nr. 185/2013, datë 28.12.2013, “Për buxhetin e vitit 2014”, me propozimin e ministrit të Financave, Këshilli i Ministrave

VENDOSI:

1. Ministrisë së Financave, në buxhetin e miratuar për vitin 2014, në programin “Menaxhimi i të ardhurave tatimore”, në zërin “Shpenzime kapitale”, t’i shtohet fondi 198 000 000 (njëqind e nëntëdhjetë e tetë milionë) lekë. 
2. Ky fond të përballohet nga fondi rezervë i buxhetit të shtetit.
3. Ngarkohen Ministria e Financave dhe Drejtoria e Përgjithshme e Tatimeve për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama






VENDIM
Nr. 415, datë 25.6.2014

PËR DISA NDRYSHIME DHE SHTESA NË VENDIMIN NR. 35, DATË 29.1.2014, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME PËR VITIN 2014 NË NJËSITË E QEVERISJES QENDRORE”, 
TË NDRYSHUAR 

Në mbështetje të nenit 100 të Kushtetutës, të pikës 2 të nenit 18 të ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar, dhe të nenit 11 të ligjit nr. 185/2013, “Për buxhetin e vitit 2014”, me propozimin e ministrit të Financave, Këshilli i Ministrave

VENDOSI:

1. Në vendimin nr. 35, datë 29.1.2014, të Këshillit të Ministrave, të ndryshuar, bëhen këto ndryshime dhe shtesa: 
Pika 1 ndryshohet, si më poshtë vijon:
a) “1. Numri i punonjësve me kontratë të përkohshme për vitin 2014 në njësitë e qeverisjes qendrore është 865 veta, sipas lidhjeve nr. 1, nr. 2, nr. 3, nr. 4 dhe nr. 5, që i bashkëlidhen këtij vendimi dhe janë pjesë përbërëse të tij.”. 
b) Pas lidhjes nr. 4 shtohet lidhja nr. 5, që i bashkëlidhet këtij vendimi, e cila detajon ndarjen e shtesës prej 100 (njëqind) punonjësish, të miratuar me këtë vendim.
2. Efektet financiare për zbatimin e këtij vendimi përballohen nga fondet buxhetore dhe nga të ardhurat e siguruara nga ALUIZNI, për vitin 2014. 


3. Ngarkohet Ministria e Zhvillimit Urban dhe Turizmit të depozitojë pranë Ministrisë së Financave detajimin e numrit të punonjësve, me emërtesën “specialist” dhe “teknik i specialiteteve të ndryshme”, brenda numrit të përcaktuar për çdo drejtori të ALUIZNI-t dhe brenda kritereve të përcaktuara në vendimin nr. 1703, datë 24.12.2008, të Këshillit të Ministrave, “Për vendosjen e standardeve të shërbimeve dhe aktiviteteve sezonale/të përkohshme për ministritë dhe institucionet buxhetore.”.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


Lidhja nr. 5

	Gr.
	Emri i institucionit
	Nr. i punonjësve
	Emërtesa
	Koha mesatare ditore
	Periudhë kohore

	94
	Ministria e Zhvillimit Urban dhe Strehimit
	100
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Tirana 1
	24
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Tirana 2
	10
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Tirana 3
	29
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Durrës
	10
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Elbasan
	6
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Korçë
	2
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Shkodër
	5
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Lezhë
	2
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Vlorë
	3
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Fier
	5
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Kukës
	1
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Dibër
	1
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Gjirokastër
	1
	Specialist/teknik i mesëm
	8 orë/ditë
	01.07.2014-30.11.2014

	
	Drejtoria e ALUIZNI-t Berat
	1
	Specialist/teknik i mesëm
	8 orë/ditë
	01.07.2014-30.11.2014

	
	Total punonjës me kontratë
	100
	
	
	




VENDIM
Nr. 417, datë 25.6.2014

PËR MIRATIMIN E TARIFAVE TË LEJEVE 
TË MJEDISIT

Në mbështetje të nenit 100 të Kushtetutës dhe të nenit 25 të ligjit nr. 10448, datë 14.7.2011, “Për lejet e mjedisit”, të ndryshuar, me propozimin e ministrit të Mjedisit, Këshilli i Ministrave

VENDOSI:

1. Miratimin e vlerave përkatëse të tarifave për:
a) kërkesën për leje mjedisi të tipave A, B ose C;
b) kërkesën për një ndryshim të kushteve të lejes përkatëse të mjedisit të tipit A ose të tipit B;
c) tarifën vjetore për instalimet e tipave A, B dhe C.
2. Të gjithë termat e përdorur në këtë vendim kanë të njëjtin kuptim me atë që u jepet përkatësisht në:
a) ligjin nr. 10448, datë 14.7.2011, “Për lejet e mjedisit”, të ndryshuar;
b) ligjin nr. 10431, datë 9.6.2011, “Për mbrojtjen e mjedisit”, të ndryshuar;
c) ligjin nr. 10081, datë 23.2.2009, “Për licencat, autorizimet dhe lejet në Republikën e Shqipërisë”.
3. Tarifa përkatëse e shërbimit për shqyrtimin e kërkesës është, si më poshtë vijon:

a) Për leje mjedisi të tipit A, 50 000 (pesëdhjetë mijë) lekë;
b) Për leje mjedisi të tipit B, 30 000 (tridhjetë mijë) lekë;
c) Për leje mjedisi të tipit C, 10 000 (dhjetë mijë) lekë;
ç) Për ndryshim të kushteve të lejes së mjedisit të tipit A, 20 000 (njëzet mijë) lekë;
d) Për ndryshim të kushteve të lejes së mjedisit të tipit B, 10 000 (dhjetë mijë) lekë.
4. Operatorët paguajnë në llogari të ministrisë tarifën vjetore për:
a) instalimet e tipit A, në shumën prej 10 000 (dhjetë mijë) lekësh; 
b) instalimet e tipit B, në shumën prej 5 000 (pesë mijë) lekësh.
5. Operatorët e instalimeve të tipit C paguajnë një tarifë vjetore prej 2 000 (dy mijë) lekësh në llogarinë bankare të ARM-së së qarkut përkatës.
6. Tarifa vjetore paguhet brenda 3-mujorit të parë të vitit dhe një kopje e mandatpagesës dorëzohet pranë ARM-së së qarkut ku ndodhet instalimi.
7. Tarifa derdhet nga kërkuesi në llogarinë bankare të Ministrisë së Mjedisit dhe është e pakthyeshme. Të ardhurat e mbledhura nga tarifat e përcaktuara në këtë vendim derdhen në buxhetin e shtetit.

8. Me hyrjen në fuqi të këtij vendimi, udhëzimi nr. 5, datë 28.12.2007, i ministrit të Mjedisit, Pyjeve dhe Administrimit të Ujërave, “Për tarifat e shërbimit për leje mjedisore”, shfuqizohet. 
9. Ngarkohen Ministria e Mjedisit, Agjencia Kombëtare e Mjedisit, agjencitë rajonale të mjedisit, Inspektorati Shtetëror i Mjedisit, Pyjeve dhe Ujërave dhe Qendra Kombëtare e Licencimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM  
Nr. 418, datë 25.6.2014

PËR grumbullimin e diferencuar të mbetjeve në burim[footnoteRef:1] [1:  Ky vendim  transpozon kërkesat e nenit 11 të direktivës kuadër të mbetjeve 2008/98/EC “Mbi mbetjet”.
Numri CELEX 32008L0098,  Fletorja  Zyrtare e Bashkimit Evropian, seria  L, nr. 312, datë 22.11.2008, faqe 3-30.
] 


Në mbështetje të nenit 100 të Kushtetutës dhe të nenit 18 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, me propozimin e ministrit të Mjedisit, Këshilli i Ministrave 

VENDOSI:

I. DISPOZITA TË PËRGJITHSHME
Qëllimi i këtij vendimi është përcaktimi i afateve dhe masave për grumbullimin e diferencuar të rrymave të mbetjeve për të reduktuar sasinë e mbetjeve që do të depozitohen përmes:
a) optimizimit të grumbullimit të mbetjeve;
b) sigurimit të grumbullimit të diferencuar të mbetjeve në burim; 
c) promovimit të ripërdorimit të produkteve;
ç)  përgatitjes së veprimtarive të ripërdorimit;
d) përmirësimit të cilësisë së riciklimit të mbetjeve.
II. OBJEKTI 
Objekt i këtij vendimi është realizimi i grumbullimit të diferencuar për këto rryma mbetjesh: 
a) Letër/karton;
b) Metal;
c) Plastikë;
ç) Qelq.
III. PËRKUFIZIME
Termat e përkufizuar në nenin 3 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, kanë të njëjtin kuptim edhe në këtë vendim, ndërsa me termat e mëposhtëm nënkuptohet:
a) “Mbetje të riciklueshme të thata”, një grup mbetjesh ku përfshihen rrymat e mbetjeve: letër/karton, metal, plastikë, qelq, materialet e të cilave, nëpërmjet çdo operacioni rikuperimi, ripërpunohen për t’u shndërruar në produkte, materiale apo substanca për t’u përdorur si për qëllimin fillestar, ashtu edhe për qëllime të tjera. 
b) “Mbetje të pariciklueshme”, një grup mbetjesh të parrezikshme të cilat nuk mund të rikuperohen, të ripërdoren dhe të ripërpunohen për t’u shndërruar në produkte, materiale apo substanca për t’u përdorur si për qëllimin fillestar, ashtu edhe për qëllime të tjera. 
c) “Mbetje të riciklueshme të njoma”, një grup mbetjesh, ku përfshihen rrymat e mbetjeve të frutave dhe perimeve të pagatuara, mbetjet e biodegradueshme të gjeneruara nga kopshtet, si bar ose kërcej lulesh, bimë dhe degë pemësh, mbetjet nga krasitjet etj.
ç)  “Njësi e qeverisjes vendore” ka të njëjtin kuptim si në ligjin nr. 8652, datë 31.7.2000, “Për organizimin dhe funksionimin e qeverisjes vendore”.
d) “Optimizim”, gjetja e alternativave me koston më efektive dhe performancën më të lartë në grumbullimin e diferencuar të mbetjeve.
IV. AFATET DHE MASAT E PËRGJITHSHME PËR GRUMBULLIMIN E DIFERENCUAR TË RRYMAVE TË MBETJEVE 
1. Bashkitë e kategorisë së parë, në përputhje me përcaktimin e nenit 3 të ligjit nr. 10119, datë 23.4.2009, “Për planifikimin e territorit”, të ndryshuar, përcaktojnë, brenda datës 31 dhjetor 2016, masat e përshtatshme për grumbullimin e diferencuar të mbetjeve të paktën për rrymat e mbetjeve të mëposhtme: 
a) Letër/karton;
b) Metal;
c) Plastikë;
ç)  Qelq.
2. Njësitë e qeverisjes vendore, të tjera nga ato të përcaktuara në pikën 1 të kësaj ndarjeje, marrin, brenda 31 dhjetorit 2018, masat e përshtatshme për grumbullimin e diferencuar të mbetjeve, të paktën për rrymat e mbetjeve të përcaktuara në pikën 1 të kësaj ndarjeje. 
3. Masat e referuara në pikat 1 dhe 2 duhet të merren në përmbushje të kërkesave minimale të përcaktuara në aneksin I, që i bashkëlidhet këtij vendimi dhe është pjesë përbërëse e tij. 
4. Njësitë e qeverisjes vendore, brenda datës 31 dhjetor 2020, duhet që, për përgatitjen, ripërdorimin dhe riciklimin e mbetjeve të ngurta, ku përfshihen letra, metali, plastika dhe qelqi, të arrijnë objektivin, minimumi në 50% të peshës së përgjithshme të mbetjeve të gjeneruara në vitin 2014.
5. Njësitë e qeverisjes vendore marrin masat për grumbullimin e diferencuar të mbetjeve në burim, duke u siguruar qytetarëve minimalisht një sistem grumbullimi mbetjesh prej tri grupesh për: 
a) mbetje të riciklueshme të thata;
b) mbetje të riciklueshme të njoma;
c) mbetje të pariciklueshme.
V. OBJEKTIVAT PËR RIPËRDORIMIN DHE RICIKLIMIN E RRYMAVE TË MBETJEVE
1. Objektivat specifikë, që duhet të arrihen nga njësitë e qeverisjes vendore për ripërdorimin dhe riciklimin e mbetjeve sipas peshës, duhet të jenë, si më poshtë vijon: 
a) Letër/karton (60%);
b) Metal (50%);
c) Plastikë (22.5%);
ç)  Qelq (60%).
2. Objektivat e ndërmjetëm duhet të parashikohen nga njësitë e qeverisjes vendore në planet e tyre të menaxhimit në përputhje me nevojat lokale dhe mundësitë aktuale. Objektivat e përcaktuar në pikën 1 janë të detyrueshëm për t’u arritur nga njësitë e qeverisjes vendore të çdo niveli. 
3. Në planet vendore të menaxhimit të mbetjeve, të cilat duhet të hartohen në përputhje me planin kombëtar dhe planin rajonal të menaxhimit të integruar të mbetjeve, duhet të parashikohen masa e metoda për arritjen e objektivave brenda afateve të vendosura. 
VI. BASHKËPUNIMI NDËRMJET AUTORITETEVE
Me qëllim arritjen e objektivave të parashikuar në pikën 1 të ndarjes V, njësitë e qeverisjes vendore bashkëpunojnë në kuadër të rrjetit të integruar të instalimeve, në përputhje me nenin 22 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, për të bërë të mundur grumbullimin maksimal të diferencuar të mbetjeve, ripërdorimin dhe riciklimin ose depozitimin në një prej instalimeve më të afërta, të përshtatshme me metodat dhe teknologjitë e nevojshme, me qëllim sigurimin e një niveli të lartë mjedisor dhe të mbrojtjes së shëndetit publik.  
VII. TARIFA E MBETJEVE
Tarifat, që duhen paguar nga prodhuesit e mbetjeve, përcaktohen nga njësitë e qeverisjes vendore, në përputhje me pikën 3 të nenit 16 të ligjit nr. 8652/2000, “Për organizimin dhe funksionimin e pushtetit vendor”. Tarifa duhet të mbulojë kostot e menaxhimit të mbetjeve nga grumbullimi deri në pikën e fundit të depozitimit. 
VIII. RAPORTIMI PËR ZBATIMIN E KËTIJ VENDIMI 
1. Çdo njësi e qeverisjes vendore i raporton në mënyrë periodike, brenda datës 31 janar të çdo viti, të dhënat për grumbullimin e rrymave të mbetjeve dhe objektivat në Agjencinë Kombëtare të Mjedisit.
2. Agjencia Kombëtare e Mjedisit i përpunon të dhënat në nivel kombëtar për sasinë totale të mbetjeve të grumbulluara në mënyrë të diferencuar dhe objektivat e arritur, i regjistron ato në regjistrin e krijuar për këtë qëllim, i pasqyron në raportin e gjendjes së mjedisit dhe ia raporton ministrisë brenda datës 28 shkurt të çdo viti. 
3. Ministria, mbështetur në të dhënat e Agjencisë Kombëtare të Mjedisit, harton raportin për zbatimin e këtij vendimi, si pjesë integrale të raportit për zbatimin e ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, të parashikuar në pikën 1 të nenit 66, brenda 30 tetorit 2017, dhe më pas çdo tre vjet. 
4. Formati, që do të përdoret për përcaktimin e kërkesave për llogaritjen e objektivave dhe hartimin e raportit, të parashikuar në pikën 3, së bashku me informacionin që duhet përfshirë në të, përcaktohen me urdhër të ministrit. Raporti referuar pikës 3 duhet të plotësojë kërkesat minimale të përcaktuara në aneksin II, që i bashkëlidhet këtij vendimi dhe është pjesë përbërëse e tij. 
5. Agjencia Kombëtare e Mjedisit, njësitë e qeverisjes vendore dhe institucionet e tjera përkatëse duhet t’i sigurojnë ministrisë çdo informacion tjetër për përgatitjen e raportit të parashikuar në pikën 3. 
6. Raporti referuar në pikën 3 publikohet në faqen elektronike zyrtare të ministrisë dhe bëhet i disponueshëm për publikun. 
IX. AUTORITETET KOMPETENTE PËR  ZBATIMIN E KËTIJ VENDIMI
1. Njësitë e qeverisjes vendore janë përgjegjëse për marrjen e masave për arritjen e objektivave sipas afateve të përcaktuara në këtë vendim. 
2. Agjencia Kombëtare e Mjedisit është përgjegjëse për grumbullimin dhe përpunimin e të dhënave të parashikuara në këtë vendim.
3. Ministria është përgjegjëse për mbikëqyrjen e zbatimit të këtij vendimi. 
X. SANKSIONET
Shkeljet e dispozitave të këtij vendimi, kur nuk përbëjnë vepër penale, përbëjnë kundërvajtje administrative dhe ndëshkohen sipas nenit 62 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar. 
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama

ANEKSI I	
Kërkesat minimale për grumbullimin e diferencuar të mbetjeve
(Referuar paragrafit 6 të seksionit IV të këtij vendimi)

1. Përcaktimi i kufijve administrativë të zonave të shërbimit të mbetjeve dhe të zonave përgjegjëse, duke përcaktuar qartë kush është përgjegjës për dispozitat e shërbimit të mbetjeve; 
2. Përcaktimi i zonave kufi midis njësive lokale, kur lindin pasiguri dhe konflikte për shkak të disa njësive të qeverisjes vendore, të cilat nuk ofrojnë ndonjë shërbim për menaxhimin e mbetjeve; 
3. Informacion mbi prodhuesit e mbetjeve duke siguruar të dhëna të vlefshme se cila njësi e qeverisjes vendore do t’i grumbullojë ato; 
4. Vlerësimi i volumit dhe specifikimit të llojit të mbetjeve që do të menaxhohen (informacioni përfshin të dhënat aktuale dhe të dhënat e mëparshme – për një periudhë 5 - 8 vjet  në lidhje me popullsinë brenda zonës së tyre të përgjegjësisë, karakteristikat e tyre, numrin dhe përbërjen numerike mesatare të familjeve, llojin dhe kategorizimin e njësive të biznesit; industritë dhe institucionet, numrin e ndërtesave të bashkisë, edukimin, ndërtesat sociale ose të kulturës; njësitë shëndetësore brenda zonës së informacionit);
5. Informacioni shtesë mbi zhvillimin e mëtejshëm të të dhënave mbi familjet dhe bizneset në qytet duke specifikuar llojin e qëndrimit (banorë të përhershëm ose banorë të përkohshëm), si dhe banorët që jetojnë ilegalisht në zonat pranë kufijve të qytetit;  
6. Përcaktimi i skemës së grumbullimit të mbetjeve dhe transportit  të mbetjeve; kjo shpesh mund të përfshijë ose të shoqërojë aktivitete të tjera, të tilla si: ndarjen e mbetjeve, përpunimin, transferimin, etj.  
Analiza dhe vlerësimi i situatës aktuale dhe/ose vendimi për përmirësimin e skemës ekzistuese ose të planit për të filluar një shërbim të ri duhet të përfshijë: 
a) Pikat e grumbullimit të mbetjeve do të përmbajnë një ose më shumë kontenierë (zakonisht sistemin me tre kosha); 
b) Frekuencën e grumbullimit të mbetjeve; 
c) Kamionët dhe kontenierët e mbetjeve;
d) Përmirësimi i rrugëve të kamionëve.
Përzgjedhja e llojit të përshtatshëm të kontenierit në përputhje me sistemin e mbetjeve minimalisht prej tre koshash të përcaktuar në pikën 8 të këtij vendimi. 

ANEKSI II 
Kërkesat minimale për raportimin
(Referuar paragrafit 14 të seksionit VIII të këtij vendimi)

Në nivel kombëtar:
1. Përshkrimi i metodave të grumbullimit të mbetjeve; 
2. Përshkrimi i metodave të regjistrimit të sasive të rrymave të mbetjeve; 
3. Të dhënat e mbledhura dhe informacioni siç është përshkruar në pikën 5 deri në 10 të këtij aneksi; 
4. Vlerësimi i përgjithshëm mbi objektivat e arritur të rrymave të mbetjeve.  


Në nivelin e qeverisjes vendore:
1. Të dhënat për mbetjet e gjeneruara sipas çdo rryme në periudhën e raportimit; 
2. Pesha e përgjithshme për çdo rrymë mbetjeje të grumbulluar në mënyrë të diferencuar; 
3. Pesha e përgjithshme për çdo rrymë mbetjeje nga lloji i materialeve përbërëse;
4. Lloji i mbetjeve të grumbulluara;
5. Si janë grumbulluar mbetjet;
6. Kush i ka grumbulluar mbetjet;
7. Sa shpesh janë grumbulluar mbetjet;
8. Identifikimi i kontraktorëve të përfshirë në grumbullimin e mbetjeve;
9. Destinacioni i mbetjeve;
10. Sasia e mbetjeve të trajtuara/përpunuara dhe lidhja/marrëdhënia me sasinë e grumbulluar.

Vendim
Nr. 420, datë 25.6.2014

Për disa ndryshime në vendimin nr. 308, datë 5.5.2010 të Këshillit të Ministrave, “Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i rrugës paralele Tiranë-Vorë, krahu i majtë”, të ndryshuar

Në mbështetje të nenit 100 të Kushtetutës dhe të nenit 17 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

Vendosi:

Në vendimin nr. 308, datë 5.5.2010 të Këshillit të Ministrave, të ndryshuar, bëhen këto ndryshime:
1. Në listën bashkëlidhur vendimit hiqen pasuritë sipas lidhjes 1 dhe shtohen pasuritë sipas lidhjes 2, bashkëlidhur këtij vendimi.
2. Pika 5 ndryshohet, si më poshtë vijon:
“5. Vlera e përgjithshme e shpronësimit, prej 32 436 137 (tridhjetë e dy milionë e katërqind e tridhjetë e gjashtë mijë e njëqind e tridhjetë e shtatë) lekësh, të përballohet nga “Llogaria e veçantë” e Ministrisë së Financave, në Bankën e Shqipërisë, “Fondi i shpronësimeve”.”.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama




	Nr. rendor
	Pronari
	Z. kadastrale
	Nr.i pasurisë
	Lloji i pasurisë
	Sip.e shpronësimit (m2)
	Çmimi (lekë/m2)
	Vlera(lekë)
	Vlefta totale (lekë)

	
	Emër
	Atësi
	Mbiemër
	
	
	
	
	
	
	

	1
	Kujtim
	
	Nozllaku
	2679
	286/7
	Objekt
	
	
	0
	3.545.838

	2
	Feti
	
	Nozllaku
	2679
	286/6
	Objekt
	
	
	0
	3.390.059

	3
	Bajram
	
	Nozllaku
	2679
	81/2
	Objekt
	
	
	0
	3.152.591

	4
	Luigj
	
	Aliaj
	2679
	286/2
	Objekt
	
	
	0
	27.159.270

	5
	Enver
	
	Çaushi
	2679
	1/24
	Truall
	693
	2517
	1.744.281
	1.744.281

	6
	Ferdinant
	
	Gjata
	2679
	80/17
	Truall
	480
	2517
	1.208.160
	1.208.160

	7
	Kujtim
	
	Nozllaku
	2679
	286/7
	Truall
	252
	2517
	634.284
	634.284

	8
	Feti
	
	Nozllaku
	2679
	286/6
	Truall
	252
	2517
	634.284
	634.284

	9
	Bajram
	
	Nozllaku
	2679
	81/2
	Arë
	410
	365
	149.650
	149.650

	10
	Luigj
	
	Aliaj
	2679
	286/2
	Truall
	2500
	2517
	6.292.500
	6.292.500

	
	Totali
	
	
	
	
	4587
	
	10.663.159
	47.910.917

	
	
	
	
	
	
	
	
	
	
	




[image: ]


VENDIM
Nr. 422, datë 25.6.2014

PËR MIRATIMIN E MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË Shtetit tË katarit, në lidhje me rregulloren e punësimit të qytetArëve të republikës së shqipërisë në shtetin e katarit

Në mbështetje të nenit 100 të Kushtetutës dhe të neneve 17 e 23 të  ligjit nr. 8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave

Vendosi:
 
Miratimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Shtetit të Katarit, në lidhje me rregulloren e punësimit të qytetarëve të Republikës së Shqipërisë në Shtetin e Katarit, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama
MARRËVESHJE 
NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË SHTETIT TË KATARIT NË LIDHJE ME RREGULLOREN E PUNËSIMIT  TË QYTETARËVE TË REPUBLIKËS SË SHQIPËRISË NË SHTETIN E KATARIT

Këshilli i Ministrave i Republikës së Shqipërisë dhe Qeveria e Shtetit të Katarit, 
me dëshirën për forcimin  e lidhjeve të miqësisë  midis tyre;
duke   kërkuar  që   të   rregullojnë   punësimin  e   qytetarëve  të   Republikës së Shqipërisë në Shtetin e Katarit, kanë  rënë dakord  si më poshtë:

Neni 1

Ministria  e  Mirëqenies  Sociale   dhe   Rinisë   e  Republikës  së   Shqipërisë  dhe Ministria e Punës dhe  Çështjeve Sociale  të Shtetit të Katarit  do të ndërmarrin të gjitha  procedurat e nevojshme për zbatimin e dispozitave të kësaj  Marrëveshjeje.

Neni 2

Rekrutimi i fuqisë  punëtore nga  Republika e Shqipërisë, hyrja  dhe  punësimi në Shtetin e Katarit  rregullohen  në përputhje me ligjet dhe  procedurat përkatëse që zbatohen në të dy vendet.

Neni 3

1. Ministria e Punës dhe Çështjeve Sociale të Shtetit të Katarit paraqet në Ministrinë e Mirëqenies Sociale dhe  Rinisë  të Republikës së Shqipërisë kërkesat për rekrutim të punëdhënësve të Shtetit të Katarit për punësimin e qytetarëve të Republikës së Shqipërisë. Ministria e Mirëqenies Sociale dhe Rinisë e Republikës së Shqipërisë merr  masa për  përmbushjen e kërkesave të tilla brenda mundësive dhe burimeve që ka në dispozicion.
2.  Nëse një punëdhënës në Shtetin e Katarit dëshiron të rekrutojë dhe të punësojë qytetarë të Republikës së   Shqipërisë me kualifikime të veçanta, punëdhënësi përcakton kualifikimet e tilla në kërkesën e tij, drejtuar Ministrisë së Punës dhe  Çështjeve Sociale të Shtetit të Katarit.
3. Punëdhënësi i Shtetit të Katarit ndjek dhe plotëson të gjitha procedurat e nevojshme, që kërkohen për zgjedhjen  e punëtorëve dhe udhëtimin e tyre nga Republika e Shqipërisë në Shtetin e Katarit, qoftë vetë ose  duke autorizuar një përfaqësues nga personeli i tij, ose nëpërmjet një zyre rekrutimi të autorizuar nga Ministria e Punës dhe Çështjeve Sociale të Shtetit të Katarit.

Neni 4

Kërkesat e rekrutimit përshkruajnë kualifikimet e kërkuara, përvojën dhe specializimin, kohëzgjatjen e mundshme të kontratës, kushtet e detajuara të punës, veçanërisht pagat, shpërblimin në fund të shërbimit, periudhën e provës dhe lehtësirat në lidhje me transportin dhe strehimin, si dhe të gjitha të dhënat bazë që mund t’i japin mundësinë punëtorëve të vendosin për nënshkrimin e kontratës së punës.

Neni 5

Ministria e Mirëqenies Sociale dhe Rinisë e Republikës së Shqipërisë duhet të marrë masat e nevojshme për punëtorët që do të punësohen në Shtetin e Katarit duke u siguruar punëtorëve informacion për kushtet e punës, shpenzimet dhe standardet e jetesës në Katar.
Neni 6

Qeveria e Shtetit të Katarit ndërmerr procedura për rikthimin e punëtorëve të Republikës së Shqipërisë kur përfundojnë kontratat e punësimit. Ajo gjithashtu mund të ndërmarrë të njëjtat procedura para përfundimit të kohëzgjatjes së kontratave, kur nuk ka më nevoja për punësim, me kusht që në rastin e dytë pagat e punëtorëve dhe të drejtat e tjera që u takojnë atyre t’u paguhen apo të përmbushen në bazë të kontratave të tyre të punësimit të lidhura me ta, ose në bazë të ligjit të punës të Shtetit të Katarit.

Neni 7

Qeveria e Shtetit të Katarit mund të ndërmarrë procedura për rikthimin e punëtorëve të Republikës së Shqipërisë, nëse prania e tyre në Shtetin e Katarit bie në kundërshtim me interesin publik ose sigurinë kombëtare të shtetit.
Kjo do të zbatohet pa cenuar të drejtat që u përkasin punëtorëve në bazë të kontratave të punësimit ose ligjit të punës të shtetit të Katarit.

Neni 8

a) Punëdhënësi përballon të gjitha shpenzimet e udhëtimit të punëtorëve nga Republika e Shqipërisë deri në vendin e punës në Shtetin e Katarit, kur ata fillojnë punën, si dhe përballon shpenzimet e kthimit të tyre nga Shteti i Katarit me mbarimin e punësimit të tyre. Punëdhënësi gjithashtu mbulon dhe shpenzimet e udhëtimit vajtje-ardhje të punëtorëve gjatë periudha të pushimeve. Shpenzimet e tilla nuk mbulojnë koston e lehtësimit të pasaportës dhe as pagesën e ndonjë depozite.
b) Punëdhënësi përjashtohet nga  shpenzimet për  punëtorin që kthehet në shtëpi në dy rastet e mëposhtme:
1. Nëse punonjësi jep dorëheqjen para përfundimit të kontratës së punësimit, përveç rasteve të përfundimit të  kontratës që specifikohen në nenin  51  të  Ligjit të Punës të Shtetit të Katarit.
2. Nëse  ai bën  një  gabim që  kërkon shkarkimin e tij nga puna pa paralajmërim dhe pa shpërblim për  përfundimin e shërbimit në përputhje me Ligjin e Punës të Shtetit të Katarit.

Neni 9

1. Kushtet dhe afatet e punësimit të punëtoreve nga Republika e Shqipërisë në Shtetin e Katarit  përcaktohen  me një kontratë pune individuale të lidhur ndërmjet punëtorit dhe punëdhënësit në përputhje me kontratën model bashkëlidhur kësaj Marrëveshjeje.
Kontrata përmban kushtet kryesore të punës në lidhje me të drejtat dhe detyrat që janë në përputhje me dispozitat e kësaj Marrëveshjeje dhe Ligjit të Punës së Shtetit të Katarit.
2. Kontrata lëshohet në arabisht dhe anglisht në  tri kopje origjinale, njëra prej të cilave duhet të mbahet nga  punëdhënësi, e dyta nga punëtori dhe e treta duhet të depozitohet pranë Ministrisë së Punës të Shtetit dhe Çështjeve Sociale të Shtetit të Katarit.

Neni 10

Kontrata individuale e punësimit përfshin detajet e detyrimeve të punëdhënësit në lidhje me strehimin e punëtorit dhe llojin e tij, ose pagesën e kompensimit të strehimit, si dhe trajtimin mjekësor.

Neni 11

Teksti në gjuhën arabe i kontratës së punës është teksti i njohur nga  Ministria e Punës dhe Çështjeve Sociale  të  Shtetit të Katarit dhe gjykatat në Shtetin e Katarit. Punëdhënësi nuk mund të bëjë  ndryshime në dispozitat e  kontratës së punësimit, përveçse kur ato janë më të favorshme për punonjësin dhe me miratimin e Ministrisë së Punës dhe Çështjeve Sociale të Shtetit të Katarit.

Neni 12

Kontratat e punësimit miratohen nga Ministria e Punës së Shtetit dhe Çështjeve Sociale të Shtetit të Katarit dhe Ambasada e Republikës së Shqipërisë në Doha, në rast se kontratat lidhen në Doha. Kontratat e lidhura në Republikën e Shqipërisë miratohen nga Ministria e Mirëqenies Sociale dhe Rinisë e Republikës së Shqipërisë dhe Ambasada ose Konsullata e Shtetit të Katarit në Republikën e Shqipërisë.

Neni 13

1. Autoriteti kompetent në Ministrinë e Punës dhe Çështjeve Sociale të Shtetit të Katarit monitoron zbatimin e dispozitave të kësaj marrëveshjeje.
2. Në rast mosmarrëveshjesh ndërmjet punëdhënësit dhe punëtorit që rrjedhin nga kontrata e punës, ankesa depozitohet në Ministrinë e Punës dhe Çështjeve Sociale për t’u zgjidhur me mirëkuptim. Nëse nuk arrihet zgjidhje me mirëkuptim, atëherë mosmarrëveshja i kalon për kompetencë autoriteteve gjyqësore kompetente në Shtetin e Katarit.

Neni 14

Kontrata e punës përfundon në datën e caktuar për mbarimin e saj pa një njoftim paraprak. Nëse punëdhënësi synon të vazhdojë kontraktimin, atëherë ai duhet të informojë punëtorit me shkrim për synimin e tij të paktën tridhjetë ditë përpara mbarimit të kontratës.

Neni 15

Punëtorit i lejohet të transferojë kursimet nga paga e tij, në përputhje me rregullat financiare që zbatohen në Shtetin e Katarit.

Neni 16

Të dyja palët krijojnë një komitet të përbashkët të përbërë nga jo më shumë se tre anëtarë nga secila palë, për të kryer funksionet e mëposhtme:
1. Koordinimin ndërmjet Qeverisë së Shtetit të Katarit dhe Këshillit të Ministrave të Republikës së Shqipërisë, për të zbatuar këtë marrëveshje dhe marrjen e masave të nevojshme në këtë drejtim.
2. Interpretimin e dispozitave të kësaj marrëveshjeje në rastin e mosmarrëveshjeve që lidhen me të dhe zgjidhjen e çdo vështirësie që lind në zbatimin e saj.
3. Shqyrtimin e mundësive të punësimit që janë të disponueshme në Shtetin e Katarit, duke përfshirë informacione të përgjithshme mbi planet e zhvillimit në Shtetin e Katarit, mundësitë potenciale të punësimit në bazë të këtyre  planeve, llojet dhe klasat e punës dhe aftësitë e kërkuara, si dhe vullnetin e qytetarëve të Republikës së Shqipërisë për t'i shfrytëzuar ato.
4. Propozimin e rishikimit apo ndryshimit të të gjitha ose disa  prej dispozitave të kësaj Marrëveshjeje, nëse është e nevojshme.
Komiteti mblidhet në mënyrë të alternuar një herë në vit në të dy vendet, dhe kur është e nevojshme.

Neni l7

Kjo Marrëveshje mund të ndryshohet me pëlqimin e ndërsjellë të Qeverisë së Shtetit të Katarit dhe Këshillit të Ministrave të Republikës së Shqipërisë, dhe pas ndjekjes së procedurave të njëjta që kërkohen  për nënshkrimin e kësaj Marrëveshje.


Neni 18

Kjo Marrëveshje do të ratifikohet nga  të dyja Palët Kontraktuese dhe do të hyjë në fuqi nga data e shkëmbimit të instrumenteve të ratifikimit. Ajo do të jetë në fuqi për tre vjet dhe do të jetë e rinovueshme për një periudhë të ngjashme, përveçse kur secila prej Palëve Kontraktuese kërkon ndërprerjen saj me anë të një njoftimi me shkrim gjashtë muaj  para  datës së përfundimit të saj.
Në dëshmi të kësaj, ne të nënshkruarit si më poshtë, të autorizuar sipas rregullit nga qeveritë përkatëse, nënshkruajmë këtë Marrëveshje.
Nënshkruar  në  Doha më ___________që  korrespondon   me 13.4.2014, në gjuhën shqipe, arabe dhe  angleze,  ku të gjitha  tekstet janë njëlloj autentike. Në rast të ndonjë ndryshimi, teksti në gjuhën angleze do të ketë përparësi.



Aneks

Model Kontrate Punësimi

Më                            që  korrespondon me                                kjo kontratë është lidhur ndërmjet

l. Z./ ................................................	si…………………………………………………………..

Adresa e tij është__________________________________________ 	

(Pala e parë)
2. Z. I ..........................................pasaporta nr ....................................................... 
Numri i dokumentit të identifikimit/kartës së familjes	                                          me
Banim në 	.............   adresën e mëposhtme

(Pala e dytë)

Kanë  rënë dakord si më poshtë:

l. Pala e dytë  punësohet nga  Pala  e parë si                                           në Shtetin  e Katarit kundrejt një page mujore prej....................................
2. Afati i kontratës:
A. Kjo kontratë është për një vit /dy vjet duke nisur nga data e fillimit të punës nga ana e palës së dytë  në Shtetin e Katarit. Gjashtë muajt e parë janë periudhë prove, gjatë të cilës pala e parë mund të zgjidhë kontratën duke njoftuar palën  e dytë një javë para përfundimit të gjashtë muajve dhe mbulon shpenzimet e kthimit të palës së dytë në atdhe. Nëse  punonjësi realizon me sukses periudhën e provës, kontrata është e vlefshme për periudhën e mbetur. Kontrata do të përfundojë në datën e përfundimit të saj pa ndonjë njoftim paraprak.
Nëse pala e parë dëshiron të vazhdojë kontratën, ajo njofton palën e dytë me shkrim mbi dëshirën e saj për të  rinovuar kontratën  të  paktën  tridhjetë ditë përpara përfundimit të kontratës.
B.  Kontrata mund të ndërpritet para përfundimit të kohëzgjatjes së saj, në përputhje me dispozitat e Ligjit të Punës së  Shtetit të Katarit. Përpara se pala e dytë  të lërë punën, ajo shlyen të gjitha borxhet kundrejt palës së parë.
3. Shpenzimet e udhëtimit
A. Pala e  parë mbulon shpenzimet e udhëtimit të  palës së dytë  nga................. tek  vendi i punës në Shtetin e Katarit dhe shpenzimet e kthimit të saj. Ajo gjithashtu paguan biletën vajtje-ardhje të palës së  dytë  gjatë pushimeve të përcaktuara në kontratën e punësimit. Këto shpenzime nuk përfshijnë kostot e pasaportës apo pagimin e çfarëdo  sigurimi.
B. Pala  e parë  nuk paguan shpenzimet e udhëtimit për t'u kthyer në  shtëpi në dy raste:
1. Dorëheqje para përfundimit të kontratës, përveç rasteve të përfundimit të cilat parashikohen në nenin 51 të Ligjit të Punës së Shtetit të Katarit.
2. Bërjen e një gabimi që synon në shkarkimin e tij nga puna pa paralajmërim dhe pa i paguar atij shpërblimin e përfundimit të shërbimit në bazë të Ligjit të Punës së Katarit.
4. Huat
A.  Pala  e  parë i paguan palës së dytë, nëse ajo dëshiron, një kredi personale prej................, në  monedhën e Katarit, kur ai vjen  në  Shtetin e Katarit për herë të  parë (rreth një muaj pagë) që do të  zbritet nga  detyrimet e palës së  dytë  në këste mujore prej 10% të pagës mujore bazë.
B. Zbritja e kësteve fillon nga  paga e muajit që vjen pas fillimit  të punës nga pala e dytë.
C. Huat e tjera që i paguhen palës së dytë në monedhën e Katarit rregullohen sipas dispozitave të përcaktuara në dy paragrafët e mësipërm.
5. Paga dhe shpërblimi
A. Punëtorët që paguhen me pagë mujore dhe me pagë ditore: Paga bazë është............................., në  muaj/ditë kundrejt 48 orë pune në javë.
Palës së dytë i jepet një pushim javor i paguar për një ditë çdo javë dhe paguhet në të holla në këmbim të punës jashtë orarit sipas dispozitave të Ligjit të Punës së Katarit.
B. Për punëtorët e prodhimit, punëtorët e përgjithshëm ose punëtorët me njësi: Paga bazë është në këmbim të punës mesatare ditore apo të tregtisë si vijon: Pagë shtesë paguhet për volumin e punës së kryer nga ana e palës së dytë që është më i madh se mesatarja e punës së përditshme si më poshtë vijon:
.................. Në  rast se nuk ka punë prodhimi, paga e palës së dytë është......................
C. Pala  e  parë merr përsipër të shënojë numrin e orëve shtesë ditore të punës, sipas paragrafit (A) të kësaj pike,  ose  volumin e punës të realizuar çdo ditë, sipas paragrafit (B) të kësaj pike, në një kartë të veçantë që i jepet në fund të ditës palës së parë për regjistrim.
D. Një shpërblim në fund të shërbimit prej.......................................
6. Strehimi dhe jetesa e përditshme
A. Pala e parë merr përsipër të sigurojë strehim të përshtatshëm falas prej beqari për palën e dytë dhe të njëjtin furnizim me energji elektrike,  shtretër dhe tualete në përputhje me kushtet shëndetësore.
B. Pala  e parë  i siguron palës së dytë ujë të ftohtë të pijshëm.
7. Kujdesi mjekësor dhe asistenca sociale
A.  Pala e parë i siguron palës së dytë trajtimin e nevojshëm mjekësor, në përputhje me rregullat dhe dispozitat që zbatohen në Shtetin e Katarit.
B. Pala e parë merr përsipër t'i paguajë palës së dytë kompensimin e duhur për aksidentet në  punë, për  paaftësinë ose vdekjen që rezulton gjatë  punës ose për shkak të saj, në përputhje me ligjet e Katarit.
8. Lejet
A. Pala  e dytë  ka të drejtën e një lejeje të rregullt vjetore të paguar prej jo më pak se tre javë, në bazë të nenit (72) të Ligjit të Punës së Katarit.
B. Pala  e dytë ka të drejtën e pagës së plotë për festat zyrtare në vijim: 
Bajram i Madh- Eid Alfitr: tri ditë pune.
Bajram i Vogël- Aid Aladha: tri ditë pune. 
Dita  Kombëtare: një ditë pune.
Dita  Kombëtare e Sportit: një ditë pune.
Pala  e dytë ka të drejtë gjithashtu për tri ditë leje të paguara që përcaktohen nga punëdhënësi.
C. Pala e dytë ka të drejtën e lejes së paguar në rast sëmundjeje pas kalimit të tre muajve punë të vazhdueshme pranë palës së parë, në  përputhje me dispozitat e Ligjit të Punës së Katarit.
9. Dispozita te përgjithshme
A. Pala e dytë merr  përsipër të kryejë  punën e saj  në  përputhje me  normat e përditshme të performancës që janë  tipike për punën e saj. Në rast moszbatimi të normave ditore të performancës, pala e dytë do të jetë subjekt i gjobave.
B. Pala e dytë nuk mund të punojë për të tjerët gjatë periudhës së punësimit, si dhe  pala e parë nuk do ta  detyrojë palën e dytë që  të  punojë për  ndonjë punëdhënës tjetër, përveç se në rastet e lejuara me ligjin e Katarit.
C.  Pala e dytë merr përsipër të  mos  angazhohet në  çështjet politike apo fetare. Ajo i kushton vëmendjen e duhur dhe respekton zakonet dhe traditat lokale.
D. Ligji i Punës i Katarit dhe vendimet në zbatim të tij përbëjnë bazën ligjore për dispozitat e kësaj  kontrate dhe  janë referencë për çdo mosmarrëveshje që lind ndërmjet dy palëve, përveç se kur kushtet e kësaj kontrate përmbajnë avantazhe më të mira për palën  e dytë.
10. Kjo  kontratë është hartuar në gjuhën angleze dhe arabe në tri kopje origjinale, njëra do të mbahet nga  punëdhënësi, e dyta  nga  punëtori dhe e treta do të depozitohet pranë Ministrisë së Punës dhe  Çështjeve Sociale të Shtetit të Katarit.
Pala e parë (punëdhënësi)                              Pala e dytë (punëtori)

Miratuar nga:
Ministria e Mirëqenies Sociale dhe Rinisë e Republikës së Shqipërisë, më ____________________
Dhe
Ambasada e Shtetit të Katarit në Republikën e Shqipërisë, më ______________________
Ose Ministria e Punës dhe Çështjeve Sociale të Shtetit të Katarit, më ________________
Dhe
Ambasada e Republikës së Shqipërisë në Shtetin e Katarit, më _____________________




VENDIM
Nr.  423, datë 25.6.2014

PËR MIRATIMIN E MEMORANDUMIT TË BASHKËPUNIMIT NË FUSHËN E SHËNDETËSISË, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË Shtetit tË katarit 

Në mbështetje të nenit 100 të Kushtetutës dhe të neneve 17 e 23 të  ligjit nr. 8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave
Vendosi:
 
Miratimin e memorandumit të bashkëpunimit në fushën e shëndetësisë, ndërmjet Këshillit të Ministrave të Republikës së Shqipërisë dhe qeverisë së Shtetit të Katarit, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

MEMORANDUM MIRËKUPTIMI
PëR BASHKëPUNIMIN E SHëNDETëSISë NDëRMJET KëSHILLI Të MINISTRAVE Të REPUBLIKëS Së SHQIPëRISë DHE QEVERISë Së SHTETIT Të KATARIT

Këshilli  i  Ministrave i Republikës së  Shqipërisë dhe  Qeveria e Shtetit të Katarit përfaqësuar nga Këshilli Suprem i Shëndetësisë, të quajtura më poshtë "Palët";
Në mbështetje të marrëdhënieve dypalëshe, miqësisë dhe bashkëpunimit ndërmjet dy vendeve, duke  njohur  rëndësinë  e shëndetit publik  dhe përmirësimin e shërbimeve shëndetësore për brezat  e sotëm  dhe të ardhshëm dhe duke besuar se shëndeti publik dhe shërbimet shëndetësore është një çështje rajonale që mund të lehtësohet nëpërmjet bashkëpunimit të ngushtë në nivel ndërkombëtar dhe rajonal, dhe duke dëshiruar të bashkëpunojnë në fushën e shëndetësisë;
Kanë arritur marrëveshjen e mëposhtme:

Neni l
Fushat e bashkëpunimit

Palët do të bashkëpunojnë në fushën e shëndetësisë, e cila përfshin për nuk kufizohet tek sa më poshtë:
1. Bashkëpunimi në fushën e shëndetësisë.
2. Organizimi  i shkëmbimit të praktikave më të mira në fushën e kujdesit parësor shëndetësor.
3. Bashkëpunimi në fushën e laboratorëve të gjenetikës dhe mikrobiologjisë.

4. Koordinimi në shkallë sa më të gjerë, për të intensifikuar përpjekjet e tyre të përbashkëta me institucione ndërkombëtare shëndetësore, duke përfshirë Organizatën Botërore të Shëndetësisë (OBSH) dhe  Këshillin e Bashkëpunimit për Shtetet Arabe (KBSHA).
5. Çdo formë e fushave të tjera të bashkëpunimit, e rënë dakord nga palët.

Neni  2
Qëllimet

Për arritjen e qëllimeve të këtij  Memorandumi, palët do të bashkëpunojnë në  fushat e mëposhtme, si dhe  në fusha të tjera  të rëndësishme:
1. Studime dhe kërkime për aplikimin e një kujdesi shëndetësor efektiv, kërkime bio-mjekësore, vlerësimin dhe  financim të kërkimeve bio-mjekësore, teknologjisë shëndetësore dhe shërbimeve shëndetësore, studime dhe vlerësime të ndikimit të ndërhyrjeve të rëndësishme të shëndetit publik në nivel popullate, studime të metodave alternative të zbatimit të kujdesit shëndetësor parësor.
2. Shkëmbimi i informacionit në lidhje me programet shëndetësore në të dyja vendet, si dhe shkëmbimi i artikujve dhe revistave shkencore dhe mjekësore.
3. Standardizimi i sistemeve të informacionit shëndetësor dhe epidemiologjisë, duke përfshirë komunikimin, metodat statistikore dhe  shkëmbimin e informacionit.
4. Angazhimi ndaj cilësisë, specifikimeve dhe standardeve të  kujdesit shëndetësor gjatë ofrimit të shërbimeve.
5. Sigurimi i financimit për kujdesin shëndetësor.
6. Kuadri ligjor për shëndetësinë.
7. Çdo fushë tjetër e rënë dakord nga palët.

Neni 3
Format e bashkëpunimit

Bashkëpunimi që lind  nga ky  Memorandum mund të marrë format e mëposhtme:
1. Shkëmbimi i informacionit në fushën e shëndetësisë.
2. Shkëmbimi i shkencëtarëve, ekspertëve mjekësorë, infermierëve, nëpunësve mbështetës, drejtorëve të spitaleve dhe  specialisteve të tjerë,  si dhe  shkëmbimi i praktikave më të mira në fushën e kujdesit shëndetësor.
3. Ofrimi dhe lehtësimi i mundësive për studime pasuniversitare dhe programe të trajnimit profesional në mjekësi për shtetasit e Katarit.
4. Sigurimi i pikave të drejtpërdrejta të kontaktit ndërmjet institucioneve dhe organizatave përkatëse.
5. Çdo formë tjetër bashkëpunimi e rënë dakord nga  palët.
Neni4
Financimi

Palët kanë rënë dakord se veprimtaritë e përmendura sipas këtij Memorandumi duhet të financohen me fondet e  alokuara sipas buxheteve përkatëse të disponueshme për çdo palë, sipas ligjeve vendore të zbatueshme në secilin vend. Secila palë mbulon shpenzimet e pjesëmarrjes së tyre, nëse nuk janë në dispozicion mjete alternative të përshtatshme  për financimin e veprimtarive specifike,  me shkrim nga autoritetet përkatëse në të dyja vendet. 

Neni 5
Mbikëqyrja dhe monitorimi

Për ofrimin e mbikëqyrjes dhe bashkërendimit ndërmjet veprimtarive të përcaktuara në këtë memorandum dhe për të garantuar kushte optimale për realizimin e këtyre veprimtarive, palët duhet të krijojnë një komitet të përbashkët që përbëhet nga përfaqësues nga të dyja Palët. Komiteti zhvillon mbledhjen në mënyrë të alternuar në të dyja vendet.
Ministri i Shëndetësisë së Republikës së Shqipërisë dhe Ministri i Shëndetësisë në Shtetin e Katarit caktohen si përfaqësues për vendet e tyre dhe janë përgjegjës për zbatimin e kushteve të këtij memorandumi, në vendet e tyre përkatëse.
Neni 6
Të drejtat e pronësisë intelektuale

1. Palët promovojnë të drejtat e pronësisë intelektuale për çdo bashkëpunim në përputhje me këtë memorandum, ligjet vendore në fuqi dhe konventat ndërkombëtare në të dyja vendet.
2. Çdo publikim i informacionit ose i rezultateve të shkëmbimit të specialistëve, ekspertëve ose zyrtarëve qeveritarë ose seminareve, forumeve të përbashkëta për ekspertët ose projekteve të përbashkëta kërkimore, mund të përdoret nga secila palë pas miratimit të autoriteteve përkatëse të palës tjetër.

Neni 7
Ligji në fuqi

Kushtet e këtij memorandumi zbatohen sipas ligjeve vendore në fuqi në të dyja vendet dhe pa cenuar këto kushte dhe detyrimet ndërkombëtare të secilës palë.

Neni 8
Zgjidhja e mosmarrëveshjeve

Çdo mosmarrëveshje që lind ndërmjet palëve për shkak të interpretimit ose zbatimit të këtij Memorandumi duhet të zgjidhet miqësisht nëpërmjet bisedimeve dhe konsulencës ndërmjet Palëve.

Neni 9
Amendimi

Ky memorandum ose ndonjë prej dispozitave të tij mund të ndryshohen me pëlqimin e ndërsjellë me shkrim të të dyja Palëve. Ky amendim hyn në fuqi datën e shkëmbimit të dokumenteve të ratifikimit, në përputhje me procedurat e zbatueshme ligjore në vendet e Palëve përkatëse.

Neni 10

Ky Memorandum do të hyjë në fuqi datën e shkëmbimit të dokumenteve të ratifikimit, në përputhje me procedurat e zbatueshme ligjore në të dyja vendet. Ky memorandum do të mbetet në fuqi për një periudhë prej 3 (tre) vjetësh dhe do të rinovohet automatikisht për periudhë(a) të ngjashme, nëse njëra palë nuk njofton tjetrën me shkrim nëpërmjet rrugëve diplomatike, në lidhje me synimin e saj për t’i dhënë fund memorandumit të mirëkuptimit, me një njoftim 6 muaj përpara datës së mbarimit të tij.
Në dëshmi të kësaj përfaqësuesit e nënshkruar të autorizuar nga qeveritë e tyre kanë nënshkruar këtë memorandum.
Ky Memorandum nënshkruhet në qytetin e Dohas më      Hijri që i korrespondon datës 13.4.20145, në dy kopje origjinale, në gjuhën shqipe, arabe dhe angleze, ku të gjitha tekstet janë njëlloj autentike. Në rast mospërputhjeje në interpretim, teksti në gjuhën angleze do të ketë përparësi.

VENDIM                                
Nr. 6, datë 10.6.2014

PËR SHPËRNDARJEN E FONDIT PËR ARSIMIN, FONDI I ZHVILLIMIT TË RAJONEVE, SI EDHE PËR NJË NDRYSHIM NË VENDIMIN NR. 5, DATË 9.5.2014, TË KOMITETIT PËR ZHVILLIMIN E RAJONEVE, “PËR SHPALLJEN E THIRRJES PËR NDARJEN E FONDIT PËR ARSIMIN, FONDI PËR ZHVILLIMIN E RAJONEVE” 

Në mbështetje të nenit 100 të Kushtetutës dhe të nenit 15 e të aneksit 3 të ligjit nr. 185, datë 28.12.2013, “Për buxhetin e vitit 2014”, Komiteti për Zhvillimin e Rajoneve

VENDOSI:

1. Pika 1 e vendimit nr. 5, datë 9.5.2014, të Komitetit për Zhvillimin e Rajoneve, “Për shpalljen e thirrjes për ndarjen e fondit për arsimin, Fondi për Zhvillimin e Rajoneve”, ndryshon, si më poshtë vijon:
a) “Shpalljen e thirrjes për projekte në fushën e arsimit (arsimi bazë, i mesëm dhe profesional), në lidhje me shpërndarjen e fondeve në vlerën 945 000 000 (nëntëqind e dyzet e pesë milionë) lekë, Fondi për Zhvillimin e Rajoneve për vitin 2014...”
2. Shpërndarjen e fondeve për projekte në fushën e arsimit (arsimi bazë, i mesëm dhe profesional), në vlerën 945 000 000 (nëntëqind e dyzet e pesë milionë) lekë, pjesë e Fondit për Zhvillimin e Rajoneve për vitin 2014, sipas tabelës 1, bashkëlidhur këtij vendimi. 
3. Të gjitha njësitë e qeverisjes vendore, projektet e të cilave miratohen për t’u financuar, duhet të paraqesin pranë sekretariatit teknik në Ministrinë e Arsimit, brenda një jave nga publikimi i këtij vendimi, një kalendar me të gjitha afatet e prokurimit publik dhe zbatimit të punimeve të ndërtimit e përdorimit të fondeve (realizimit të investimit), për të vlerësuar realizimin e investimeve, përpara çeljes së fondeve për projektet e miratuara sipas pikës 2 të këtij vendimi.
4. Të gjitha njësitë e qeverisjes vendore, projektet e të cilave miratohen për t’u financuar, sipas pikës 2 të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e punimeve të ndërtimit deri në fund të tremujorit të tretë të vitit 2014. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të drejtën për të rishqyrtuar financimin dhe rialokimin e fondeve të këtij financimi për një projekt tjetër.
5. Ngarkohet Ministria e Arsimit të bëjë monitorimin dhe raportimin e ecurisë së zbatimit të projekteve pranë Njësisë së Bashkërendimit të Programeve Zhvillimore dhe Planifikimit Strategjik, pjesë e Departamentit të Programimit të Zhvillimit të Financimeve dhe Ndihmës së Huaj, sipas kalendarit të paraqitur nga njësitë e qeverisjes vendore, sipas pikës 3 të këtij vendimi.


6. Ngarkohen ministri i Arsimit, ministri i Financave dhe Departamenti i Programimit të Zhvillimit, Financimeve dhe Ndihmës së Huaj, në Kryeministri, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryetari 
Edi Rama

Zëvendëskryeministri				anëtar
Ministri i Financave				anëtar
Ministri i Zhvillimit Urban dhe Turizmit		anëtar 
Ministri i Transportit dhe Infrastrukturës	 	anëtar 
Ministri i Arsimit dhe Sportit			anëtar 
Ministri i Shëndetësisë				anëtar 
Ministri i Bujqësisë, Zhvillimit Rural dhe
Administrimit të Ujërave	 			anëtar 
Ministri i Kulturës				anëtar 
Ministri i Mjedisit				anëtar 
Ministri i Punëve të Brendshme			anëtar
Ministri i Shtetit për Çështjet Vendore		anëtar 
Kryetari i Shoqatës së Bashkive të Shqipërisë	anëtar 
Kryetari i Shoqatës së Komunave të Shqipërisë	anëtar 
Kryetari i Shoqatës së Qarqeve  të Shqipërisë	anëtar
Kryetari i Shoqatës për Autonomi Vendore	anëtar 

Lista e Pronave qe Shpronesohen nga ndertimi i segmentit rrugor
"Ndertim rruget paralele superstrada Tirane Vore (krahu | majte)"

Lidhja nr.2

Bllokim Hipotekor ne favor
te INTESA SANPAOLO
1["ALB-STAR" SH.P.K 2679 1125 Are 3900 531 448 237.888 237.888 BANK
2|Fuat Shaban__[Murati 2679 1/96 Are 4550 684 448 306.432 306.432|Konfirmohet nga ZVRPP
3|Fatos Shyqyri _ [Fucia 2679 111132 Are 2000 70 448 31.360 31.360|Konfirmohet nga ZVRPP
4|Shyaqyri Ramazan [Fucia 2679 179 Are 3140 392 448 175.616! 175.616|Konfirmohet nga ZVRPP
5|Kujtim Rushit Fucia 2679 1/91 Are 820 198 448 88.704 88.704|Konfirmohet nga ZVRPP
6|1 Paidentifikuar 2679 1. Are - 4 448 1.792 1.792|1 Pakonfirmuar
7|Kujtim Rushit Fucia 2679 1/84 Are 322 30 448 13.440 13.440(Konfirmohet nga ZVRPP
8|Kujtim Rushit Fucia 2679 1/85 Are 1053 158 448 70.784 70.784|Konfirmohet nga ZVRPP
9|Gani Reshit Fucia 2679 119 Are 1800 193 448 86.464 86.464|Konfirmohet nga ZVRPP
10|Reshit Osman__|Fucia 2679 1/56 Are 3070 269 448 120.512 120.512|Konfirmohet nga ZVRPP
11][Adil Qamil Gjini 2679 1/55 Are 800 42 448 18.816 18.816|Konfirmohet nga ZVRPP
12{Begir Reshit Fucia 2679 1/59 Are 340 208 448 93.184 93.184|Konfirmohet nga ZVRPP
13|Ramazan _|Maksut _|Peza 2679 1/11/34 Are 2500 342 448 153.216 153.216|Konfirmohet nga ZVRPP
14|1slam Maksut _ [Peza 2679 1/11/33 Are 2500 485 448 217.280 217.280|Konfirmohet nga ZVRPP
15[Vl Besim Lleshi 2679 1197 Are 1943 1559 448 698.432 698.432|Konfirmohet nga ZVRPP
Totali 5165 2.313.920 2.313.920

Nr Autoriteti Emértimi i projektit Piogrami Vlera e ploté e Vierae
Kontraktues ol ke 8 projektit financimit 2014
QARKU BERAT
1 |Bashkia Berat leons.truksnon i shkollés sé mesme "Kristaq Capo 09230 35,414,514 16,707,257
Bashkia Berat
2 |Komuna Roshnik Ndemrn | shkolles 9-vjecare +kopsht, Karkanjoz, komuna 9120 19,974,676 9,487,338
Roshnik
Projekti "Shkolla, géndér komunitare" : Ndértimi 3
fushave sportive polifunksionale né ambientet e
3 |Bashkia Berat shkollave, me lote (Shkolla "Ajet Xhindoli", lagjia Muzakaj| 9120 9,245,676 5,590,244
prej 2,796,300L; Shkolla "28 Néntori", prej 2,976,300L;
shkolla "Xhemal Cekini" prej 3,653,076L)
QARKU DIBER
4 |Komuna Gjoricé leonstruKSIQn| i shkollés 9-vjecare dhe palestér Gjorice, 09120 39,117,330 19,058,665
Komuna Gjorice
5 |Komuna Lis ?ukonstruksuonl |fhkol[ﬁs sé mesme'te bashlfua'r 09230 23,236,279 11,118,140
'Abdyrrahman Pérmeti", Komuna Lis (me prioritet
6 [Komuna Xibér Shkolla e bashkuar Xibér, Komuna Xibér 09120 55,673,855/~ 26,836,928
Projekti "Shkolla, géndér komunitare" : Ndértimi i 4
. _ |terreneve sportive né shkolla té gytetit Peshkopi (shkolla
7 |Bash 120 31,261,190 19,319,774
shida,Peshkopt "Nazmi Rrushti; shkolla "Demir Gashi"; shkolla "Seit 03
Najdeni"; shkolla "Selim Alliu") | 3
QARKU DURRES
8 |Bashkia Durrés Ndértimi i murit rrethues i shkollés "Beqir Cela", Shkozet | 09240 4,391,016 2,195,508
9 |Bashkia Krujé leonstru_ksmn dh'e shte_se anésore né shkollén 9-vjegare 09120 60,346,095 29,673,048
Nr.4, Kruje, Bashkia Kruje
10 |Komuna Nikel Rlikonstruksmn i ﬁhkolles sé mesme "Ramazan Karaj", 09230 30,624,940 14,812,470
Nikel, Komuna Nikel
Bashki
1 kra:j';k'a Fushé- |\ dértim i shkollés s& mesme "Shote Galica” Fushé-Kruje | 09230 167,803,735| 81,901,868
Projekti "Shkolla, géndér komunitare" : Rikualifikimi i
hapésirave sportive té 4 shkollave té qytetit Durrés
. . (shkolla "14 Nentori" prej 8,274,040L; shkolla "Jusuf
12 |Bashki 9120 32,410,482 21,066,813
ashkia Durrés Puka" prej 6,908,148L; Shkolla "Marie Kaculini" prej : 48
8,777,622; shkolla e mesme profesionale "Jan Kukuzeli"
prej 8,450,672L)
QARKU ELBASAN
13 |Bashkia Belsh le0n§truk5|on i shkollés 9-vjecare "Halit Uruci" Belsh, 09120 50,912,575 28,956,288
Bashkia Belsh
14 |Komuna stebleve Ndértim shkollé 1 kz?teshe, Shkolla Fushé-Studenti, 09120 16,901,488 8,450,744
Komuna Steblevé, Librazhd
Projekti "Shkolla, géndér komunitare" : Ndértimii4
mjediseve sportive né shkolla té qytetit Elbasan (shkolla
15 |Bashkia Elbasan "Naim Frashéri" prej 8,352,548L; shkolla "Sul Harri" prej | 09120 34,502,372 22,426,542

8,143,603L; shkolla "Abdyl Paralloi" 8,233,578L; shkolla
"Adem Krasnigi" prej 9,772,643L)

Nr " Autoriteti Emértimi i projektit s ‘rami Vlera e ploté e Vierae
Kontraktues miLprojey e projektit financimit 2014
QARKU FIER
16 |Komuna Mbrostar Rikonstruksioni i shkollés 9-vjegare "Higmet Buzi", fshati 09120 25,887,376 12,443,688
Kallm, Komuna Mbrostar
17 |Bashkia Patos Rikonstruksion i shkollés sé mesme "Zhani Gko", Patos 09230 43,424,308 20,712,154
18 |Komuna Portez Ndertim kopshti, Komuna Portez 09120 11,100,000 5,550,000
19 |Komuna Dushk gt(fhnl(strukSIOnl i shkollés 9-vjecare Thanasaj, Komuna 09120 16,167,308 8,083,654
20 |Komuna Dushk Rikonstruksioni i shkollés 9-vjegare "Riza Iberliy’ Zhamev— 09120 31,200,000 14,600,000
Sektor, Komuna Dushk
21 |Bashkia Divjaké R{k?n'stT:ruk5|on| i shkollés s& mesme "Miti Zaka", Bashkia 09230 18,966,799 9,483,400
Divjaké
22 [Komuna Fratar Ndértim kopshti i ri, Komuna Fratar 09120 8,770,781 4,385,391
23 |Komuna Grabian  [Ndertim kopshti, Fshati 3 Urat, Komuna Grabian 09120 4,838,417 2,419,209
Projekti "Shkolla, géndér komunitare" : Ndértimii 4
mjediseve sportive né shkolla té qytetit Fier, me lote »
24 [Bashkia Fier (Shkolla "Jani Bakalli" prej 4,477,452L; Shkolla "Liri Gero"| 09120 20,449,338 13,292,070
prej 5,323,962L; Shkolla "Kristaq Gero" prej 5,323,962L;
Shkolla "Pinellopi Pirro" prej 5,323,962L)
: QARKU GJIROKASTER
. N o P ne: e " i
25 |Bashkia Gjirokaster | Konstruksion | shkallés s& mesme "Siri Shapllo”, 09230 38,327,134 18,163,567
Bashkia Gjirokastér
Projekti "Shkolla, géndér komunitare" : Terrene sportive
P _._|né 4 shkolla (Shkolla "Pandeli Sotiri"; Shkolla "Thoma
26 |Bashk ki 09120 28,050,728 18,232,973
ashiia Gjirokasten Papapano"; Shkolla "Cajupi"; Shkolla "Siri Shapllo", lagje .
Granicé)
QARKU KORCE
27 |Bashkia Korgé Rikonstruksioni i shkollés 9-vjecare "Mésonjtorja e paré"| 09120 58,116,016 28,058,008,
28 |Bashkia Maliq Rikonstruksion nyje sanitare té shkollés sé mesme Maliq | 09230 2,183,000 1,091,500
29 |Komuna Voskop leonstruk5|on i shkollés s& mesme Voskop sistem 09230 36,681,259 17,340,630
ngrohje , Komuna Voskop
Rik — O q
30 |Bashkia Maliq Nllav])i:struksmn i shkollés 9-vjecare Kolanec, Bashkia 09120 4,098,000 2,049,000
Projekti "Shkolla, géndér komunitare" : Terrene sportive
31 |Bashkia Korce né 4 shkolla té gytetit Korcé (Shkolla "Demokracia"; 09120 37,100,000 24,115,000

Shkolla "Naum Vegqilharxhi"; Shkolla "Sotir Gurra";
kompleksi shkollor Rruga "Ajet Xhindoli")

NL Autoriteti Enrtin baoiektit Diobisi Vlera e ploté e Vierae
_ Kontraktues A ERray B projektit financimit 2014
QARKU KUKES
32 |Komuna Arren Rikonstruksion i shkollés 9 vjecare, Arren. 09120 24,190,485 12,095,243
33 |Bashkia Kukés E::;'m i shtesés s& shkollés 9-vjecare "Bajram Qurtt, | - ga954 164,421,651 81,210,826
Projekti "Shkolla, géndér komunitare" : Mjedise sportive
né 4 shkolla 9-vjegare (Ndértim palestre sportive e
. " shkollés "Lidhja e Prizrenit" prej 13,838,141L; Shkolla "
34 |Bash 1 30,873,998 20,068,099
ashkia Kukes | am Curri® prej 5,092,789L; Shkolla " Riza Spahiu” prej| 1% 0,873,
7,074,444L; Shkolla " Ahmet Voka",Gostil, prej
4,868,624L)
QARKU LEZHE
35 |Bashkia Lezhé Ndértim kopshti né gytetin e Lezhés, Bashkia Lezhé 09120 28,359,932 13,679,966
36 [Bashkia Rubik Sistemi i ngrohjes shkolla 9-vjegare Rubik, Bashkia Rubik | 09120 8,046,844 4,023,422
37 [Komuna Kacinar  |Rikonstruksioni i shkollés 9-vjegare Kaginar, Mirdité 09120 16,000,000 8,000,000
38 |Bashkia Lezhé Ndértimi i gendrés sportive tip, tek kompleksi i shkollave 09120 20,518,380 13,336,947
(2 gendra)
QARKU SHKODER o
39 |Komuna Gruemiré Rikonstruksion s.h'll<olla e mesme e bashkuar Gruemiré, 09230 22,882,604 10,601,502
Komuna Gruemiré
) . ... |Rikonstruksion i shkollés 9-vjegare "Aleksandér Paloci" W
40 |Bashkia Vi 09120 5,842,396 2,921,198
8 Vau i Dejés| ¢\ | qet, Bashkia Vau i Dejés (shkollé e djegur)
" " . " . " B " i
41 |Komuna Bérdics R|konstruksrm"1 i shkollés 9- vjegare "Berdice e Madhe", 09120 19,987,952 9,093,976
Komuna Berdice
Projekti "Shkolla, géndér komunitare" : Mjedise sportive
né 4 shkolla (Shkolla "Déshmoret e Prishtinés"prej
42 |Bashkia Shkodér 2,442,622L; Shkolla "Ndoc Mazi" prej 8,751,168L; Shkolla| 91120 29,696,126 19,302,482
“Ismail Qemali" prej 8.751.168L; Shkolla "Branko Kadia"
prej 9,751,168L)
QARKU TIRANE
43 |Bashkia Kavaje | N\Gértimi i kopshit né lagjen nr.4 tek rruga "Sufajve 09120 21,793,737 10,396,869
komuniteti i romeve Kavaje
44 |Komuna vaqarr leonffruk510n ; sht?se an“esore 2 kate dhe palestér pér 09230 32,351,875 15,175,938
shkollén e mesme té pergjithshme, Komuna Vaqarr
45 |Komuna Dajt Shtesé kati i shkollés 9-vjegare Qesaraké, Komuna Dajt 09120 47,653,498 22,826,749
46 |Komuna Ndrog zﬁfor;struksuom i shkollés sé mesme "Sadi Nuri", Komuna 09230 24,498,398 12,249,199
47 |Bashkia Tirang | Rikonstruksion i ploté dhe shtesé ambientesh né 09230 199,189,198 99,594,599
shkollén e mesme "Qemal Stafa", Njésia 10
Projekti "Shkolla, géndér komunitare" : Terrene sportive
né 4 shkolla 9-vjegare té qytetit Tirané (shkolla "7 Marsi"
48 |Bashkia Tirané prej 6,800,987L; shkolla "Shkolla e Kuge" prej 09229 17,346,320, 11,275,108
3,515,111L; shkolla "Servete Maci" prej 3,515,111L;
shkolla "Skénder Luarasi" prej 3,515,111)
QARKU VLORE
49 |Komuna Novoseld Ndértim shkollzt9" vjegare "Pilo Prifti", fshati Novoselg, 09120 48,661,651 23,330,826
Komuna Novosélé

Vlerae

N Autoriteti il eroioktit broiiani Viera e ploté e
Kontraktues e e 8! projektit financimit 2014

50 |Komuna Brataj Shkolla e mesrjne e bashkuar "Hamdi Rrap Lazaj" Gjorm, 09230 19,990,045 9,995,023
Komuna Brataj

51 |Bashkia Vloré Rikonstruksion kopshti nr.10, Vloré, Bashkia Vloré 09120 20,400,330 10,200,165
Projekti "Shkolla, géndér komunitare" : Terrene sportive

. . pér 4 shkolla 9-vjecare (Shkolla "Teli Ndini"; Shkolla "4
52 |Bashkia VI 09120 24,358, ,100,000,
SSUKANQES Heronjte"; Shkolla "Marigo Posio"; Shkolla Ibrahim 358,850 1

Kushta"; Shkolla "Zigur Lelo"; Shkolla " Rilindja")
TOTALI e : 1,773,328,472| = 945,000,000

Shénim:

"Vlera e ploté e projektit" pérfaqéson vlerén brenda té cilés
caktohet fondi limit pér prokurimin e zbatimit t&€ punimeve (kur nuk

ka financim tjetér nga NJQV-t¢)

""Vlera e financimit' pér vitin 2014 tregon vlerén e financimit qé
vihet n& dispozicion nga buxheti i Fondit pér Zhvillimin e Rajoneve

pér vitin 2014.

Diferenca financimit té vlerés sé ploté (mbas prokurimit) me vlerén e
financimit pér vitin 2014, do té financohet nga FZHR pér vitin 2015. ™





